पाएं अपने शहर की ताज़ा ख़बरें और फ्री ई-पेपरडाउनलोड करें
सहरसा के बाढ़ प्रभावित अंचलों में ससमय पॉलिथीन शीट और पशुचारा तैयार रखा जाएगा। कुंदह गांव में चल रहे कटाव निरोधक कार्य मानसून से पहले पूरा कर लेने का निर्देश दिया गया है। बाढ़ पूर्व तैयारी एवं पूर्वी कोसी तटबंध के सुदृढीकरण को लेकर डीएम कौशल कुमार ने शनिवार को अपने कार्यालय वेश्म में तीनों प्रमंडल के कार्यपालक अभियंताओं के साथ समीक्षा बैठक को संबोधित कर रहे थे। बैठक में तटबंध पर बाढ़ पूर्व सड़क निर्माण कार्य पूरा करवाने के के लिए संवेदकों के साथ बैठक करने का निर्णय लिया गया। बाढ़ पूर्व तैयारी को लेकर आयोजित बैठक में पूर्वी तटबंध में महिषी के आगे तटबंध पर बिटुमिनस सड़क निर्माण कार्य को लेकर सड़क निर्माण के लिए चयनित सभी संवेदकों के साथ बैठक बुलाने का निर्देश दिया। साथ ही स्पर निर्माण, सैंड बैग द्वारा तटबंध के सुरक्षात्मक संबंधी कार्यों की भी जानकारी ली गई। तटबंध के अंदर गांव में जहां तेजी से कटाव हो रहे है वहां किये जा रहे कटाव निरोधक कार्यों की समीक्षा की गई। कुंदह गांव में चल रहे कटाव निरोधक कार्यों को तेजी से पूरा करने के लिए कहा गया।
सूची अपडेट करने की हुई समीक्षा
बाढ़ पूर्व तैयारी के अंतर्गत आपदा समूर्ति पोर्टल पर किए जा रहे बाढ़ प्रभावितों की सूची अपडेट करने के कार्य की समीक्षा की गई। यथाशीघ्र छूटे हुए परिवारों का नाम जोड़ने एवं संसोधन के द्वारा सूची अपडेट करते हुए पोर्टल पर अपलोड का निर्देश दिया गया। बाढ़ पूर्व मधेपुरा एव सुपौल जिलों को उनके आवश्यकता के अनुसार पॉलिथीन शीट उपलब्ध कराने का निर्देश आपदा प्रभारी पदाधिकारी को दिया गया। कहा गया कि सहरसा पिछले वर्षों की नाव एवं नाव मालिकों की लंबित राशि की अधियाचना संबंधित अंचल अधिकारियों से प्राप्त कर विभाग से अधियाचना करने हेतु अपर समाहर्ता को निदेश दिया गया। बैठक में अपर समाहर्ता विनय कुमार मंडल, आपदा प्रभारी पदाधिकारी, पूर्वी तटबन्ध के तीनों कार्यपालक अभियंता, बाढ़ प्रभावित अंचलों के अंचलाधिकारी एव अन्य उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn